135. löggjafarþing 2007–2008.

Þskj. 268 — 126. mál.

Svar

ráðherra Hagstofu Íslands við fyrirspurn Björns Vals Gíslasonar um ársverk í fiskvinnslu og álverum.

Fyrirspurnin hljóðar svo:

1.	Hve mörg ársverk hafa verið bundin fiskvinnslu hér á landi á árabilinu 1990–2006?

2.	Hve mörg ársverk hafa verið bundin álverum hér á landi á árabilinu 1990–2006?

Upplýsingar um ársverk eftir atvinnugreinum eru ekki fyrirliggjandi fyrir síðustu ár. Vís
bendingar um atvinnuþróun eftir atvinnugreinum yfir það tímabil sem fyrirspurnin tekur til koma hins vegar fram í niðurstöðum um fjölda starfandi fólks úr vinnumarkaðsrannsókn Hagstofunnar. Sú rannsókn er úrtaksathugun sem gerð var tvisvar á ári tímabilið 1991–2002 en frá árinu 2003 er rannsóknin samfelld og skilar niðurstöðum fyrir hvern ársfjórðung. Fjöldi í úrtaki var um 4.400 hvert sinn árin 1991–2002 en er nú 4.050 miðað við ársfjórðung. Þótt úrtakið sé stórt mælt á hlutfallslegan kvarða er það of lítið til þess að rannsóknin fangi breytingar í fámennum atvinnugreinum á nákvæman hátt. Þá veldur það vandkvæðum að erlent vinnuafl ratar illa í úrtakið og er atvinnuþátttaka þess því vanmetin í vinnumarkaðs
rannsókninni. Þetta varðar einkum tímabilið frá 2003, en þá fór erlendu fólki í vinnu hér landi mjög fjölgandi, og kemur helst fram í vanmati á fjölda starfandi fólks í fiskvinnslu. Hafa verður þessa þætti í huga við athugun á þeim tölum sem hér fylgja.

Meðfylgjandi tafla sýnir áætlaðan fjölda starfandi fólks 16–74 ára við fiskvinnslu og ál
framleiðslu á árunum 1991–2006 samkvæmt vinnumarkaðsrannsókn Hagstofunnar.

Starfandi fólk 16–74 ára við fiskvinnslu og álframleiðslu 1991–2006.